
	1.
	Likumprojekts
 Par grozījumiem Eiropas Rekonstrukcijas un attīstības bankas dibināšanas līgumā
	Priekšlikums (TM - 08.05.2024.)
Lūdzam likumprojekta anotācijā skaidrot pamatojumu likumprojektā paredzētajai spēkā stāšanās kārtībai ("Likums stājas spēkā nākamajā dienā pēc tā izsludināšanas") vai izslēgt likumprojektā minēto kārtību, nodrošinot likumprojekta spēkā stāšanos vispārējā kārtībā.
Piedāvātā redakcija
-
	Ņemts vērā
Likumprojekta anotācijā skaidrots pamatojums likumprojektā paredzētajai spēkā stāšanās kārtībai.

	2.
	Anotācija (ex-ante)
5.5. 2. tabula. Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei
	Priekšlikums (ĀM - 08.05.2024.)
Atbilstoši Ministru kabineta 2021. gada 7. septembra noteikumu "Tiesību akta projekta sākotnējās ietekmes izvērtēšanas kārtība" 12.1.punktam anotāciju aizpilda starptautiskajam līgumam vai tā projektam. Minētā tiesību akta anotācija turpmāk paskaidro, ka "starptautisko līgumu gadījumā tāpat kā līdz šim tiek sagatavota viena anotācija, kurā iekļauj informāciju par attiecīgā starptautiskā līguma ietekmes izvērtējumu". Līdz ar to ir secināms, ka situācijās, kad starptautisks līgums tiek apstiprināts ar normatīvo aktu (likumu vai noteikumiem), anotācija tiek gatavota par starptautisko līgumu. Attiecīgi anotācijas 5.sadaļā tiek vērtēta līguma atbilstība citām Latvijas Republikas starptautiskajām saistībām. Informācija saistībām, kuras Latvija ar attiecīgo līguma projektu uzņemas, ir iekļaujama anotācijas 1.3.sadaļā. Tāpat, saskaņā ar Vadlīnijām tiesību aktu projekta sākotnējās ietekmes novērtēšanai un novērtējuma ziņojuma sagatavošanai Vienotajā tiesību aktu izstrādes un saskaņošanas portālā 5.5.2.tabulu aizpilda tikai gadījumā, ja uzņemtās saistības, kas konkrētajā gadījumā ir piekrist grozījumu izdarīšanai starptautiskā līgumā, Latvijai par pienākumu uzliek kāds cits starptautisks dokuments, nevis saistības izriet no dokumenta, kurš ar šo tiesību aktu projektu tiek ienests Latvijas normatīvo aktu sistēmā. Anotācijā atsauces uz šādu starptautisku dokumentu nav. 

Dzēsta 5.5.2.tabulā norādītā informācija.

